
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 7P/4/2026 5626200864 01. 04. 2026 JUDr. Branislav Klukoš ECLI:SK:OSLM:2026:5626200864.2
ROZSUDOK V MENE SLOVENSKEJ REPUBLIKY - 2 - 7P/4/2026 Okresný súd Liptovský Mikuláš vo veci rozvodu navrhovateľa/manžela: A. B., nar. XX.XX.XXXX, trvale bytom: C. XXX proti manželke: D. B., nar. XX.XX.XXXX, trvale bytom: A. XXX, XXX XX E. F., spojeného s úpravou výkonu rodičovských práv a povinností k maloletým deťom: B. B., nar. XX.XX.XXXX a B. B., nar. XX.XX.XXXX, na čas po rozvode manželstva, takto rozhodol: - 2 - 7P/4/2026
Súd manželstvo navrhovateľa A. B., nar. XX.XX.XXXX a D. B., G. H., nar. XX.XX.XXXX, uzatvorené dňa 18.02.2022 na mestskom úrade v Ružomberku, ktoré je zapísané v knihe manželstiev matričného úradu Ružomberok vo zväzku XX, ročník XXXX, na strane XXX, pod por. č. X rozvádza. Maloleté deti B. B., nar. XX.XX.XXXX a B. B., nar. XX.XX.XXXX sa na čas po rozvode zverujú do osobnej starostlivosti matky s tým, že obidvaja rodičia budú maloleté deti zastupovať a spravovať ich majetok. Otec maloletých detí B. B., nar. XX.XX.XXXX je povinný prispievať na výživu maloletého dieťaťa výživným vo výške 180 eur a na výživu maloletej B. B., nar. XX.XX.XXXX vo výške 120 eur vždy do každého 15 dňa v mesiaci vopred na účet matky maloletých detí vedených vo I. J., č. ú.: K. XXXX XXXX XXXX XXXX XXXX počnúc právoplatnosťou výroku o rozvode manželstva. Súd styk otca s maloletými deťmi neupravuje. Žiaden z účastníkov nemá nárok na náhradu trov konania. odôvodnenie: - 2 - 7P/4/2026 1. Podľa § 221 písm. a) zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
Podľa § 2 ods.1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Poučenie: - 2 - 7P/4/2026 Proti rozsudku súdu prvej inštancie možno podať odvolanie v lehote 15 dní odo dňa jeho doručenia na Okresnom súde Liptovský Mikuláš písomne. Podľa § 363 CSP, v odvolaní sa popri všeobecných náležitostiach podania (§ 127 ods.1,2 CSP) - a) ktorému súdu je určené, b) kto ho robí, c) ktorej veci sa týka, d) čo sa ním sleduje, e) podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania - uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods.1 CSP, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 62 ods.1,2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na uskutočnenie exekúcie podľa zákona č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov; ak ide o rozhodnutie vo veciach maloletých detí - rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do 3 mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Po vyhlásení rozsudku sa navrhovateľ, manželka navrhovateľa cestou jej právneho zástupcu a kol. opatrovník mal. dieťaťa vzdali odvolania voči všetkým výrokovým častiam vyhláseného rozsudku.

